Τζέντι Οσμάν

Ο Τζέντι Οσμάν (τούρκικα: Cedi Osman, , γενν. 8 Απριλίου 1995) είναι Τούρκος επαγγελματίας διεθνής καλαθοσφαιριστής, ο οποίος αγωνίζεται ως σμολ φόργουορντ για τον Παναθηναϊκό.

 Πρώτα χρόνια 
Ο Οσμάν γεννήθηκε στην Οχρίδα της Βόρειας Μακεδονίας από Τούρκο πατέρα και Βόσνια μητέρα (από το Νόβι Πάζαρ της Σερβίας). Έχει έναν μεγαλύτερο αδερφό, τον Τσανέρ, ο οποίος ήταν επίσης καλαθοσφαιριστής. Ξεκίνησε να παίζει μπάσκετ με τις ομάδες νέων της ΚΚ Μπόσνα το 2001. Λόγω της πατρικής του τουρκικής καταγωγής, έγινε Τούρκος πολίτης, σύμφωνα με τους νόμους της Τουρκίας για το δικαίωμα της επιστροφής. Έκτοτε, εκπροσωπεί την Εθνική Τουρκίας.

 Σταδιοδρομία σε συλλόγους 
 Αναντολού Εφές (2011–2017) 
αριστερά|μικρογραφία|Ο Οσμάν με την Εφές το 2014
Το 2007, ο Οσμάν υπέγραψε συμβόλαιο με την Αναντολού Εφές, μετά τις εξαιρετικές του εμφανίσεις με την ΚΚ Μπόσνα. Έπαιξε για τις ομάδες νέων Αναντολού Εφές. Δόθηκε δανεικός για τη σεζόν 2011–12 στην Περτεβνιγιάλ Σ.Κ. της 2ης Κατηγορίας, η οποία ήταν εκείνη την εποχή η θυγατρική ομάδα της Αναντολού Εφές. Το καλοκαίρι του 2012, ο Οσμάν υπέγραψε επαγγελματικό συμβόλαιο με την πρώτη ομάδα της Αναντολού Εφές.

 Κλίβελαντ Καβαλίερς (2017–2023) 
αριστερά|μικρογραφία|O Τζέντι Οσμάν με τους Κλίβελαντ Καβαλίερς το 2019
Στις 25 Ιουνίου 2015, ο Οσμάν επιλέχθηκε με την 31η συνολική επιλογή στο NBA Ντραφτ του 2015, από τους Μινεσότα Τίμπεργουλβς. Τα δικαιώματά του στο ντραφτ, μαζί με αυτά του Ρακίμ Κρίστμας και ένα μελλοντικό ντραφτ, ανταλλάχθηκαν στους Κλίβελαντ Καβαλίερς, για τα δικαιώματα του ντραφτ του Τάιους Τζόουνς το ίδιο βράδυ.

Στις 18 Ιουλίου 2017, ο Οσμάν υπέγραψε με τους Κλίβελαντ Καβαλίερς. Στις 9 Φεβρουαρίου 2018, έπαιξε 38 λεπτά στη νίκη των Καβαλίερς με 123–107 επί των Ατλάντα Χοκς. Συνέβαλε με 16 πόντους, 6 ριμπάουντ, 5 ασίστ και 3 κλεψίματα. Οι Καβαλίερς πέρασαν στους Τελικούς του ΝΒΑ, αλλά έχασαν με 4–0 από τους Γκόλντεν Στέιτ Ουόριορς.

Στις 25 Ιανουαρίου 2019, σε μια ήττα με 100–94 από τους Μαϊάμι Χιτ, ο Οσμάν σημείωσε 29 πόντους που ήταν ρεκόρ καριέρας του. Τέσσερις ημέρες αργότερα, ονομάστηκε ως συμμετέχων για το Rising Stars Challenge 2019 ως μέλος της Παγκόσμιας Ομάδας.

Στις 26 Οκτωβρίου 2019, ο Οσμάν υπέγραψε επέκταση συμβολαίου με τους Καβαλίερς.

Στις 22 Μαρτίου 2022, ο Οσμάν κατέγραψε το 500ο τρίποντο του ως μέλος των Καβαλίερς. Αυτό τον έκανε μόλις τον 9ο παίκτη όλων των εποχών των Καβαλίερς που μπήκε στο κλαμπ των 500+ τριπόντων.

 Σαν Αντόνιο Σπερς (2023–2024) 
Στις 6 Ιουλίου 2023, ο Οσμάν ανταλλάχθηκε στους Σαν Αντόνιο Σπερς ως μέρος μιας ανταλλαγής τριών ομάδων μεταξύ των Μαϊάμι Χιτ, Κλίβελαντ Καβαλίερς και Σαν Αντόνιο Σπερς.

 Παναθηναϊκός (2024–σήμερα) 
μικρογραφία|O Τζέντι Οσμάν το 2024 με τον Παναθηναϊκό
Στις 7 Σεπτεμβρίου 2024, ο Παναθηναϊκός ανακοίνωσε την υπογραφή του Οσμάν με μονοετές συμβόλαιο. Στις 16 Φεβρουαρίου 2025, κατέκτησε το Κύπελλο Ελλάδας, αφού ο Παναθηναϊκός νίκησε στον τελικό τον Ολυμπιακό 79–75, με τον ίδιο να έχει 7 πόντους και 3 ριμπάουντ. Στις 15 Απριλίου 2025, ανακοινώθηκε η διετής επέκταση του συμβολαίου του (μέχρι το 2027). Στις 6 Μαΐου κόντρα στην Ανατολού Εφές για τα play off της Ευρωλίγκα, μέτρησε 28 πόντους (4/8 δίποντα, 4/7 τρίποντα, 8/8 βολές), 8 ριμπάουντ, 1 κλέψιμο, 7 κερδισμένα φάουλ και με 32 βαθμούς στο σύστημα αξιολόγηση, αναδείχτηκε MVP της 5ης αγωνιστικής των play off. Στις 21 Φεβρουαρίου 2026, νικώντας στον τελικό του Κυπέλλου Ελλάδας τον Ολυμπιακό με 79–68, κατέκτησε το τρόπαιο για δεύτερη φορά στην καριέρα του. Ο ίδιος στον τελικό μέτρησε 7 πόντους και 1 ριμπάουντ.

 Εθνική ομάδα 
Ο Οσμάν ήταν μέλος των «μικρών» εθνικών της Τουρκίας, με τις οποίες έπαιξε στις ακόλουθες διοργανώσεις: στο Ευρωπαϊκό Πρωτάθλημα Κ16 του 2011, στο Ευρωπαϊκό Πρωτάθλημα Κ18 του 2012, στο Τουρνουά Άλμπερτ Σβάιτσερ 2012, όπου κέρδισε το χάλκινο μετάλλιο και ονομάστηκε ο Πιο Ταλαντούχος Παίκτης, στο Ευρωπαϊκό Πρωτάθλημα Κ18 του 2013, όπου κέρδισε το χρυσό μετάλλιο και στο Ευρωπαϊκό Πρωτάθλημα Κ20 του 2014, όπου κέρδισε επίσης το χρυσό μετάλλιο, ονομάστηκε στην Κορυφαία Ομάδα της διοργάνωσης και επιλέχθηκε ως ο Πολυτιμότερος Παίκτης.

Με την Εθνική Τουρκίας ανδρών, αγωνίστηκε στο Παγκόσμιο Κύπελλο του 2014, στο Ευρωμπάσκετ 2015, στο Προολυμπιακό Τουρνουά του 2016, Cedi OSMAN (TUR).στο Ευρωμπάσκετ 2017, στο Παγκόσμιο Κύπελλο του 2019 και στο Ευρωμπάσκετ 2022. Το 2025 κατέκτησε με την εθνική το ασημένιο μετάλλιο στο Ευρωμπάσκετ, αφού ηττήθηκε στον τελικό από την Γερμανία με 88-83. Ο ίδιος ήταν από τους καλύτερους παίκτες του τουρνουά για την Εθνική Τουρκίας.

 Προσωπική ζωή 
Ο Οσμάν αρραβωνιάστηκε την Έμπρου Σάχιν, Τουρκάλα ηθοποιό, τον Ιούλιο 2022.

 Τονισμός ονόματος 
Σύμφωνα με την Τουρκική φωνολογία, τα ονόματα τονίζονται στη λήγουσα. Εξαίρεση αποτελεί η περίπτωση που απευθυνόμαστε σε κάποιον προσωπικά, οπότε ο τονισμός μπορεί να ανέβει συλλαβή. Επομένως όταν κάποιος απευθύνεται προσωπικά στον Τζεντί Οσμάν, μπορεί να τον αποκαλέσει «Τζέντι Όσμαν».

 Παραπομπές 

 Εξωτερικοί σύνδεσμοι 

 Προφίλ  στο draftexpress.com
 Προφίλ στο euroleague.net
 Προφίλ στο tblstat.net
 Προφίλ στο eurobasket.com


Κατηγορία:Τούρκοι καλαθοσφαιριστές
Κατηγορία:Καλαθοσφαιριστές από τη Βόρεια Μακεδονία
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Τουρκίας
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Κάντον Τσαρτζ
Κατηγορία:Καλαθοσφαιριστές D-League
Κατηγορία:Τούρκοι καλαθοσφαιριστές στο NBA
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα